दिग्विजय सिंह ने अन्ना पर फिर साधा निशाना  
दिग्गी राजा ने कहा है कि संघ प्रमुख मोहन भागवत के भाषण से ये बात साफ हो गई है कि अन्ना के आंदोलन के पीछे संघ का हाथ है।
कांग्रेस महासचिव दिग्विजय सिंह ने अन्ना हजारे पर फिर निशाना साधा है। दिग्गी राजा ने कहा है कि दशहरे पर राष्ट्रीय स्वयं सेवक संघ प्रमुख मोहन भागवत के भाषण से ये बात साफ हो गई है कि अन्ना के आंदोलन के पीछे संघ का हाथ है।  दिग्विजय ने कहा कि वो पहले ही कह चुके हैं कि बाबा रामदेव और अन्ना का आंदोलन संघ की सोच का नतीजा है और उन्हें संघ का समर्थन मिला हुआ है और अब अन्ना हजारे को सच्चाई स्वीकार कर लेनी चाहिए। दिग्विजय सिंह ने ये भी कहा कि मैं अन्ना से पूछना चाहता हूं कि क्या अब भी मुझे पागलेखाने जाने की जरूरत है।